b'\n_START_ARTICLE_\nBenita Ferrero-Waldner\n_START_PARAGRAPH_\nBenita Ferrero-Waldner (s. 5. syyskuuta 1948, Salzburg) on it\xc3\xa4valtalainen poliitikko, joka toimi Barroson komissiossa Euroopan unionin komission ulkosuhteista ja Euroopan naapuruuspolitiikasta vastaavana komissaarina._NEWLINE_H\xc3\xa4n opiskeli Salzburgin yliopistossa oikeustieteellisell\xc3\xa4 linjalla ja suoritti oikeustieteen tohtorin tutkinnon vuonna 1970. Ferrero-Waldner ty\xc3\xb6skenteli vuoden 1984 alussa It\xc3\xa4vallan suurl\xc3\xa4hetyst\xc3\xb6ss\xc3\xa4 Madridissa ja syyskuusta 1984 tammikuuhun 1986 asti h\xc3\xa4n oli It\xc3\xa4vallan ulkoasiainministeri\xc3\xb6n kehitysty\xc3\xb6osastolla. Vuosina 1987\xe2\x80\x931993 h\xc3\xa4n toimi It\xc3\xa4vallan suurl\xc3\xa4hetyst\xc3\xb6ss\xc3\xa4 Pariisissa. Ferrero-Waldner oli helmikuusta 2000 marraskuuhun 2004 It\xc3\xa4vallan ulkoasiainministerin\xc3\xa4 ja marraskuusta 2004 joulukuulle 2009 h\xc3\xa4n on oli Euroopan komission j\xc3\xa4sen.'